Winifred Asprey

Winifred "Tim" Alice Asprey (Sioux City, Iowa,1917ko apirilaren 8a - Poughkeepsie, New York, 2007ko urriaren 19a) estatubatuar matematikari eta informatikaria izan zen. 1940ko hamarkadan, matematikan doktoretza lortu zuten 200 emakumeetako bat izan zen, maila horretan emakumeen ordezkaritza txikia zegoen garaian, Ameriketako Estatu Batuetako unibertsitateetan. Vassar College eta IBMren arteko harreman estua garatzen parte hartu zuen, eta horrek Vassarren lehen informatika laborategia sortzea ekarri zuen.

 Bizitza 
Asprey Sioux Cityn jaio zen, Iowan; bere gurasoak Gladys Brown Asprey, 1905ean Vassar-en graduatua, eta Peter Asprey Jr. izan ziren. Bi neba izan zituen,  aktinido eta fluor kimikari Larned B. Asprey (1919–2005), Szilárd eskaeraren sinatzailea, eta historialari militar eta idazle Robert B. Asprey (1923–2009), bere hainbat liburu eskaini zizkionak bere arreba Winifred-i.

 Ibilbidea 
Asprey Vassar College-n ikasi zuen Poughkeepsie-n, New Yorken, eta han lortu zuen bere lizentziatura 1938an. Bertan ikasle zela, Aspreyk Grace Hopper ezagutu zuen, "Informatikaren Lehen Dama", garai hartan matematika irakasten zuena. Graduatu ondoren, Aspreyk New Yorkeko eta Chicagoko hainbat eskola pribatutan irakatsi zuen, Iowako Unibertsitatean masterra eta doktoregoa lortu aurretik, 1942an eta 1945ean, hurrenez hurren. Bere doktorego-aholkularia Edward Wilson Chittenden topologoa izan zen. 

Asprey Vassar-era itzuli zen irakasle gisa. Ordurako, Grace Hopper Filadelfiara joana zen UNIVAC proiektuan lan egiteko. Asprey informatikan interesatu zen eta Hopper bisitatu zuen konputagailu arkitekturaren oinarriak ezagutzeko. Asprey-k  ordenagailuak arte liberalen hezkuntzaren funtsezko atal bat izango zirela uste zuen.

Vassarren, Aspreyk matematika eta informatika irakatsi zituen 38 urtez, eta matematika saileko lehendakaria izan zen 1957tik 1982an erretiroa hartu zuen arte. Vassarren lehenengo Informatika ikastaroak sortu zituen, lehenengoa 1963an eman zena, eta unibertsitateko lehenengo ordenagailuarentzako funtsak lortu zituen, Vassar nazioko bigarren unibertsitatea bihurtuz IBM System/360 ordenagailu bat eskuratu zuena 1967an. Asprey IBMko eta beste ikerketa-zentro batzuetako ikertzaileekin harremanetan jarri zen eta informatika defendatu zuen Vassarren.

 Sariak eta aintzatespenak 

 1989an, bere ekarpenei esker, berak sortutako informatika-zentroari Asprey Advanced Computation Laboratory izena jarri zioten. 

 Erreferentziak 

 Kanpo estekak 

 Profila  Vassar Collegeko Berritzaileen Galerian
 Winifred Aspreyren dokumentuak Vassar Collegeko Artxiboetan eta Bilduma Berezien Liburutegian

Kategoria:2007ko heriotzak
Kategoria:1917ko jaiotzak
Kategoria:Emakumea
Kategoria:Emakume irakasleak
Kategoria:Emakume informatikariak
Kategoria:Emakume matematikariak
Kategoria:Emakume zientzialariak